RESOLUCIÓN do 30 de decembro de 2002, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da xornada laboral para o ano 2003 do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/02/2003

Vista a acta da xornada laboral para o ano 2003 do convenio colectivo do sector da construcción, con nº de código 3600435, que tivo entrada nesta delegación provincial o día 23-12-2002, subscrita en representación da parte económica pola Asociación Provincial de Empresarios da Construcción (APEC), e da parte social, polas centrais sindicais CC.OO., UGT e CIG, con data do 19-12-2002. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 30 de decembro de 2002.
Antonio Coello Bufill
Delegado provincial de Pontevedra
Comisión deliberadora do convenio
da construcción
Asistentes:
UGT:
Lourdes Diz Lorenzo.
Manuel Filgueira.
José Carlos Rodríguez del Río.
Ramón Carrera Morales.
CC.OO.:
Marcos González Oliveira.
CIG:
Xosé Xoán Melón.
Luis Manuel Gameiro.
APEC:
Jesús Fontán Piñeiro.
Anselmo Hernández Luján.
José Luis Campos Novo.
Asesora:
Yolanda Carballo.
En Vigo, 19 de decembro de 2002, na sede da Asociación Provincial de Empresarios de la Construcción (APEC) previamente convocados, reúnense as persoas que figuran á marxe, nas representacións que se indican co obxecto de fixa-la xornada laboral para o ano 2003.
Como único punto trátase o tema da xornada laboral, recollido no artigo 43 do actual convenio colectivo que para o ano 2003 será de 1.752 horas efectivas de traballo.
O texto do artigo 43 do convenio relativo á xornada dirá textualmente:
1. A xornada ordinaria anual durante o período de vixencia deste convenio será de 1.752 horas segundo o calendario laboral anexo.
2. A xornada ordinaria semanal será de 40 horas de luns a venres durante toda a vixencia deste convenio.
3. Os traballadores teñen dereito a un paro de 15 minutos durante a mañá para toma-lo bocadillo segundo as necesidades do servicio.
4. Tendo en conta as condicións climatolóxicas e as necesidades das distintas actividades do sector, poderíase pactar nas empresas, a distribución variable da xornada máxima anual, sen que en ningún caso se poidan superar nove horas diarias nin as corenta horas semanais de traballo efectivo.
5. Para adapta-la xornada ás 1.752 horas acordadas para o ano 2003, os días 3 e 4 de marzo,
2 de maio, 24 de xullo, 14 de agosto, 30 e 31 de outubro e 24, 26 e 31 de decembro terán a consideración de festivos e aboables para tódolos efectos.
6. Ademais dos días sinalados anteriormente, nos seguintes concellos, por coincidir no festivo local con día non laborable, fíxanse os seguintes festivos:
O Rosal, 28 de febreiro.
A Illa de Arousa, Moraña, O Rosal, Salceda de Caselas, Tui e Vilaboa, 5 de marzo.
Fornelos, 16 de xuño.
Covelo, 28 de xullo.
Arbo, Mondariz, Vigo e Vilagarcía de Arousa, 18 de agosto.
7. En cada centro de traballo a empresa expoñerá en lugar visible o calendario laboral pactado a nivel de convenio ou o pactado no propio centro de traballo.
E non tendo máis asuntos que tratar, levántase a sesión.